Ditsem Nuus - Gebedsriglyne vir die grondkwessie
Gebedsriglyne vir die grondkwessie
Op sosiale media gee dr. Elza Meyer, prediker en motiveringspreker van Pretoria, oor die brandende grondkwessie in SA die volgende Bybelse riglyne:
“Ek het ervaar dat Vader met my oor grond of ‘land’ gepraat het. Ek het duidelik ervaar dat ek Esegiël 36 moes lees. Dit was vir my interessant dat die opdrag is om te profeteer en dit tot die berge, klowe en dale te rig. Ook die puinhope en verlate stede word opgeroep.
“Esegiël moes eers oor die grond profeteer en daarna oor die mense. Dis Goddelike strategie. Eers die grond en dan die mense …
“In die lig hiervan het ek die volgende gebedsriglyne geformuleer:
Suid-Afrika, in die Naam van Jesus Christus profeteer ons tot jou oeroue hoogtes, jou heuwels, berge, klowe en valleie. Ons kondig oor jou puinhope en stede aan: So sê die Here: Niemand sal My land vir hulself as buit vat nie. Vers 1-5.
Die berge sal groot vrugte-oeste dra – gereed vir My mense wat terugkeer huis toe. Kyk Ek gee om vir julle. Ek kom julle help! Julle grond sal omgeploeg en gesaai word. Vers 8-9.
Ek vermeerder die bevolking[ons spreek dit ook uit oor U geestelike volk in ons land, Here]; julle sal die stede bewoon en die puinhope herstel. Ek maak julle meer voorspoedig as vroeër. Dan sal julle besef dat Ek die Here is.” Vers 10-11.
So sê die Here: Julle land is besoedel deur moord en afgode. Daarom het ek julle na baie lande toe verstrooi. Maar Ek bring julle terug, nie omdat julle dit verdien nie, maar terwille van My Naam. Vers 18-24.
Ek was julle met skoon water – julle sal skoon wees. Ek gee julle ‘n nuwe hart met die regte begeertes en ‘n nuwe gees. Julle sal My volk wees en Ek julle God. Vers 24-27.
Julle sal in die land bly wat Ek aan jul voorouers gegee het. Julle sal nie hongersnood ken nie. Julle buurlande sal nooit weer met julle spot nie. Vers 28-32.
In plaas van kaalgestroop sal jul land soos die Tuin van Eden wees! Die stede wat uitgelewer was aan korrupsie, sal sterk en vol mense wees! Die landerye sal beplant wees! Ek doen dit in antwoord op jul gebede! Dan sal almal besef dat Ek die Here is!Vers 34-38.
Gelees 273 keer
“Nog 'n georganiseerde hinderlaag
Wie gaan voorvat?